CELEX: 32019D1263
Language: bg
Date: 2019-07-18 00:00:00
Title: Решение за изпълнение (ЕС) 2019/1263 на Съвета от 18 юли 2019 година за емитиране на възпоменателна монета с общ дизайн за отбелязване на 35-ата годишнина на програмата „Еразъм“

26.7.2019   
               
               
                  BG
               
               
                  Официален вестник на Европейския съюз
               
               
                  L 199/5
               
            
         РЕШЕНИЕ ЗА ИЗПЪЛНЕНИЕ (ЕС) 2019/1263 НА СЪВЕТА
         от 18 юли 2019 година
         за емитиране на възпоменателна монета с общ дизайн за отбелязване на 35-ата годишнина на програмата „Еразъм“
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 133 от него,
         като взе предвид член 4, параграф 3 от Регламент (ЕС) № 651/2012 на Европейския парламент и на Съвета от 4 юли 2012 г. относно емитирането на евромонети (1),
         като има предвид, че:
         
                     (1)
                  
                  
                     Съгласно член 9 от Регламент (ЕС) № 729/2014 на Съвета (2), възпоменателните монети, емитирани едновременно от всички държави членки, чиято парична единица е еврото, трябва да са посветени единствено на теми с най-висока европейска значимост и техният дизайн трябва да не засяга евентуалните конституционни изисквания на тези държави членки.
                  
               
                     (2)
                  
                  
                     На 2 юли 2019 г., въз основа на предложението на подкомитет „Евромонети“, Икономическият и финансов комитет одобри идеята за обща възпоменателна емисия през 2022 г. за отбелязване на 35-ата годишнина на програмата „Еразъм“.
                  
               
                     (3)
                  
                  
                     В съответствие с член 4, параграф 3 от Регламент (ЕС) № 651/2012 Съветът взема решението за колективно емитиране на възпоменателни монети с общ дизайн от всички държави членки, чиято парична единица е еврото,
                  
               ПРИЕ НАСТОЯЩОТО РЕШЕНИЕ:
         
            Член 1
            Одобрява се колективното емитиране на възпоменателна монета с общ дизайн от всички държави членки, чиято парична единица е еврото, за отбелязване на 35-ата годишнина на програмата „Еразъм“ през 2022 г.
         
         
            Член 2
            Настоящото решение поражда действие в деня на приемането му.
         
         
            Съставено в Брюксел на 18 юли 2019 година.
            
               
                  За Съвета
               
               
                  Председател
               
               T. TUPPURAINEN
            
         
         
            (1)  ОВ L 201, 27.7.2012 г., стр. 135.
         
            (2)  Регламент (ЕС) № 729/2014 на Съвета от 24 юни 2014 г. относно купюрния строеж и техническите спецификации на разменните евромонети (ОВ L 194, 2.7.2014 г., стр. 1).